En presentasjon av vinterens fjellnyheter 2015/16

**Forrige vinter kom det nærmere 10 meter\* natursnø på SkiStars destinasjoner i Hemsedal, Trysil, Åre, Sälen og Vemdalen. Gode snøforhold og mye pent vær ga mange bra skidager og fornøyde gjester. En stor nyhet er at flere nordmenn velger å bestille skiferien tidligere enn før. Lojalitetstjenesten MySkiStar blir enda mer verdifull da alle onlinekjøp gir bonuspoeng.**

*I vår bransje er årets trendnyhet at nordmenn prioriterer og forhåndsbestiller skiferien tidligere enn før. Allerede ved skolestart hadde vi en økning på hele 46 prosent\*\*, sammenliknet med samme periode i fjor, sier Mathias Lindström, markeds- og salgsdirektør i SkiStar AB.*

*Årets mest kundevennlige nyhet er at vi gir bonus på alle onlinekjøp for våre gjester som er med i MySkiStar. Det gjør MySkiStar til en unik lojalitetstjeneste, hvor et medlemsskap både gir gunstige fordeler og morsommere skikjøring, sier Mathias Lindström, markeds- og salgsdirektør i SkiStar AB.*

\*Fra SkiStars heis- og bakkerapport på skistar.com

\*\*SkiStars norske bookingstatistikk 24. august 2015 sammenliknet med samme periode foregående år.

**MySkiStar – bonus på alle onlinekjøp**

Den store nyheten med lojalitetstjenesten **MySKiStar** er naturligvis bonus på alt man handler online hos SkiStar. Bonusen kan benyttes ved kjøp av skireise på skistar.com og/eller klær og utstyr på skistarshop.com

MySkiStar nærmer seg 400 000 medlemmer og er for mange uunnværlig i skibakken. Ved å bli med i MySkiStar får man, i tillegg til bonusen, tilgang til en rekke fordeler og morsomme funksjoner:

* Nyhet! Bonus på alle onlinekjøp
* Nyhet! MySkiStar Snow Park feature
* Gode tilbud og rabatter
* Personlig kjørestatistikk
* Familieutfordringer og pins
* Posisjonering og mulighet til å se hvor familie og venner befinner seg
* Treningstips og statistikk over kaloriforbrenning
* Gratis WiFi i SkiStars skiområder\*

**MySkiStar Snow Park feature - ”del din første 180”**

SkiStar lanserer til vinteren en helt unik tjeneste i SkiStar Snow Parks i Åre (Åre Ambilight Snow Park), Vemdalen og Sälen. Gjester som har et SkiPass tilknyttet MySkiStar kan få filmet sin kjøring i parken. SkiPasset leses av ved starten av hoppet, et fast kamera filmer kjøringen og klippet legges, med noen minutters forsinkelse, opp på gjestens MySkiStar-profil. Gjesten kan så lagre fra sin profil og dele klippet videre i egne sosiale kanaler. Dette er det første steget i en større SkiStar-satsing mot ungdomsmålgruppen.

*MySkiStar Snow Park -applikasjonen skal inspirere ungdommer til å ønske å utvikle sin skikjøring i våre parker og ivareta den sosiale delen av park-kjøringen. Gjennom applikasjonen kan gjesten se resultatet av kjøringen/hoppet med en gang. Kulturen rundt park-kjøring handler mye om å ha det morsomt og å kjøre med venner. Gjennom applikasjonen blir det enkelt å umiddelbart dele gleden over å ha lært seg et nytt hopp/triks med både venner i bakken og familie/venner hjemme via sosiale kanaler, sier Fredrik Rydén, event- og parkansvarlig i SkiStar AB.*

**Nyheter i Valles Verden**

Valle er en utrolig populær snømann og at klemmekøen strekker seg langt så fort Valle møter sine favoritter, barna, har nok ingen gått glipp av. Siden i fjor har Valles egne hits på Spotify blitt streamet over 260 000 ganger, han har delt ut over 100 000 klemmer og Valles egen eventyrbok er solgt i over 6 000 eksemplarer.

For å øke mulighetene for alle barn til å leke, kjøre på ski og klemme Valle, satser Sälen på skiparader med Valle og flere show på Valles Världshus på Experium. Valles egne musikkstudio bygges både på Valletorget i Lindvallen og i Trollskogen i Hundfjället. Valle får også to nye skiland, et i Tandådalen, som er en stor del av storsatsingen på det nye Tandådalstorget, og et i det populære familieområdet Rödkullen i Åre.

**SkiStarshop.com – Utkjøring til hytta/leiligheten**

SkiStars store satsing på e-handel innen fjellsport ble lansert sist vinter og nå blir servicen enda bedre. I tillegg til at inntjent MySkiStar-bonus kan benyttes til å handle på skistarshop.com så tilbys det nå utkjøring av innkjøpte produkter til hytta/leiligheten i Sälen.

*Å gjøre det enklere og mer bekvemt for våre gjester er noe vi streber etter og har som mål i vårt selskap. Nå blir det mer bekvemt og enklere for våre gjester som slipper å pakke bilen med varer de har kjøpt hos oss og da blir det mer plass til mat og annet, sier Joakim Landgård, ansvarlig for skistarshop.com*

**Nyheter i SkiStars skiområder og på destinasjonene**


SkiStars skiområder i **Åre, Hemsedal, Trysil, Sälen og Vemdalen** holder generelt en veldig høy kvalitet. Arbeidet med å forbedre og utvikle skikjøringen med gjestens beste i fokus pågår kontinuerlig. Også denne vinteren presenteres en rekke **nyheter i skiområdene** på de ulike destinasjonene.

***Åre – Skikjøring i verdensklasse, mat og underholdning***

At Åre arrangerer verdencupkonkurranse nummer 99 og 100 i den offisielle åpningshelgen, Åre Ski Opening, 11-13 desember er et bevis på at Åre er et skisted i verdensklasse. I helgen stiller også de ledende varemerkene innen snowboard og alpint ut sine nyheter i en klassisk skitesthelg. Restauranter og utesteder åpner også denne helgen.

Åre som er kjent for skikjøring i høy klasse, mat, underholdning og byfølelse utenom det vanlige får nå et nytt og velkomment matkonsept. Bistrologiskt heter den nye restauranten på toppstasjonen til kabinbanen. I den nyrenoverte restauranten vil sultne skikjørere bli servert mat som er 100 % økologisk. Bra økologisk mat i kombinasjon med fantastisk utsikt gjør at Bistrologiskt vil passe godt inn i Åres eksisterende restaurant-tilbud. Restuarant-tilbudet i Åre er på samme nivå som storbyene med ikke mindre enn åtte spisesteder i White Guide, og det jemtlandske kjøkkenets skatter betyr mye for mange av Åres kokker.

At Valle har tatt Åres yngste gjester og deres foreldre med storm hersker det ingen tvil om, og nå får Valle et eget skiland i Rödkullen. Her designer Valle sin egen eventyrløype der det venter noe spennende bak hver sving. Han bygger også opp en mini-park der de aller yngste barna kan trene på sine første små hopp samt kjøre på små bokser.



I Åre fortsetter også utviklingen av Åre Ambilight Snow Park med en ny 260 meter lang linje som vil inneholde en ny raillinje og nye hopp.

Mer informasjon og nyheter fra Åre: <http://www.skistar.com/no/Are/Om-Are/>

***Trysil – En times kortere reisetid fra Oslo***

Den nå ferdigstilte firefelts motorveien, E6, fra Oslo til Kolomoen gjør at reisetiden fra Oslo til Trysil forkortes med cirka en time.

Skogsbakkene i Vihammerskogen ble en suksess sist vinter. Kommende vinter fortsetter utviklingen med bl.a. forbedret tilgjengelighet fra området rundt Fageråsen.

Mer informasjon og nyheter fra Trysil: <http://www.skistar.com/no/Trysil/Om-Trysil/>

***Hemsedal – Ny Ski Lodge til vinteren 2017***

I sommer startet utviklingen og byggingen av en ny lodge i Hemsedal. Ca 100 nye moderne leiligheter, med perfekt beliggenhet i Hemsedal Skisenter, vil være klare til slutten av vinteren 2017. Lodgen vil ha rundt 600 senger, garasje, skiboder, restauranter, butikker, aktiviteter og Valles første egendesignede leiligheter, noe som vil bli helt unikt i SkiStars overnattings-portefølje.

Mer informasjon og nyheter fra Hemsedal: <http://www.skistar.com/no/Hemsedal/Om-Hemsedal/>

***Sälen – Storsatsing i Tandådalen***

Ny ekspressheis, bilfritt skitorg, nytt barneområde og økt restauranttilbud er noe av det som skjer i Tandådalen kommende vinter. Sliteren Panorama Express byttes ut med en ny 6-seters ekspressheis og Tandådalstorget blir et bilfritt område hvilket gir en helt ny torgfølelse med stort potensiale for skikjørende gjester. I tilknytning til den nye ekspressheisen bygges et nytt barneområde, Valles skiland, med rullebånd og annen moro for de minste barna.

I Stora Backen i Tandådalen byttes belysningen ut mot nye, moderne LED-lamper samtidig som snøproduksjonen ved Tandådalstorget automatiseres. Tandådalens parkområde flytter fra Norra skiområdet til Gusjöbacken på Östra Tandådalstorget, en utvikling som gjør det mulig å bygge et sikrere og bredere tilbud av hopp og features som passer barn og ungdommer som vil lære seg å kjøre i park.

Inne på Tandådalens fjällhotell bygges restauranten om. Det kjente restaurantkonseptet O´learys flytter inn i underetasjen og i overetasjen lages det et lodge-/loungemiljø med utsikt over Tandådalen og Hundfjället. Overetasjen blir inspirert av Skilodge Lindvallen og blir et «velkommende hverdagsrom» for alle skigjester i Tandådalen, med matservering og bar.

I underetasjen på skishopen på Tandådalstorget bygges det en helt ny Waynes Coffee med 120 sitteplasser. Kafèen har også en solterrasse med ytterligere ca 100 sitteplasser som vender både mot Tandådalen og Hundfjället. Resepsjon og skipassutsalg integreres i kafèen og i direkte tilknytning bygges det en lobbydel der gjester kan slå seg ned en stund.



I tillegg til storsatsingen i Tandådalen oppgraderes Lindvallens snøsystem med 10 nye energieffektive snøkanoner. For å gjøre det enda mer tilgjengelig å besøke hele SkiStar Sälens skiområde settes det inn ytterligere en ekspressbuss som trafikkerer strekningen Hundfjället – Lindvallen daglig.

Mer informasjon og nyheter fra Sälen: <http://www.skistar.com/no/Salen/Om-Salen/>

***Vemdalen – Ny ekspressheis, den 6. for Vemdalen***

Vemdalen fortsetter sin omfattende utviklingsreise og til kommende vinter byttes Hovdebanan ut med en ny seks-seters ekspressheis, Hovde Express. Dette dobler heiskapasiteten og skaper enda bedre og mer moderne skifasiliteter. Med denne investeringen har det i den siste tiårsperioden blitt satset drøyt 320 millioner kroner i skisystemet i Vemdalens tre skiområder, Klövsjö/Storhogna, Björnrike og Vemdalsskalet. Investeringer som også driver utbygging av overnatting og service. Barneområdet på Vemdalsskalet får også en ny barnebakke og i Björnrikes barneområde bygges en ny barnebakke og et nytt 66 meter langt rullebånd. I Björnrike utvikles Vemdalen Snow Park med bl.a. nye features og linjer.



I tillegg til utviklingen i Vemdalens skiområde bygges nye overnattingsenheter, ca 650 nye senger som formidles via SkiStar. Ved Vemdalsskalet bygges en SkiLodge med 27 bekvemme leiligheter med ski inn- ski ut. I Klövsjö/Storhogna bygges flere enheter og i Björnrike vokser Blästervallen, ved Grizzly Express, videre med flere enheter.

Mer informasjon og nyheter fra Vemdalen: <http://www.skistar.com/no/Vemdalen/Om-Vemdalen/>

**Våre event og aktiviteter vintersesongen 15/16**

I løpet av sesongen har vi mange store event, spektakulære konkurranser, barneaktiviteter, camper og skiopplevelser. Her fins en oversikt: <http://www.skistar.com/no/Events/>

**Fakta og siste nytt fra SkiStar og våre destinasjoner**I tillegg til dette finns det mer fakta, informasjon, enda flere nyheter og eventkalender på skistar.com. Følg med på siste nytt fra SkiStar i vårt nyhetsrom på Mynewsdesk. Der fins det også nye bilder som fritt kan publiseres sammen med informasjon fra oss og mulighet til å registrere mailadresse for å få vår presseinformasjon via mail.

<http://www.mynewsdesk.com/no/skistar_ab>

**For mer informasjon, ta gjerne kontakt med:**Linda Morell, PR-sjef SkiStar AB  
Telefon: + 46 76 118 60 02  
Mail: [linda.morell@skistar.com](mailto:linda.morell@skistar.com)